અમદાવાદ: એનડીટીવીના પત્રકાર રવીશકુમારને મનીષ સોમાણી નામની વ્યક્તિએ અમદાવાદ ઇન્ટેલીજન્સ બ્યુરોના અધિકારીની અોળખ અાપી ફેસબુક એકાઉન્ટમાંથી મેસેજ કરીને ગાળો ભાડી હતી. આ બાબતે રવીશકુમારે પોતાના ફેસબુક પર આ અંગે પોસ્ટ કરી અને મેસેજના સ્ક્રીન શોટ મૂક્યા હતા. અમદાવાદ ક્રાઈમ બ્રાન્ચના અધિકારીઓના ધ્યાને આ બાબત આવતાં તેઓએ આ અંગે ઇન્ટેલિજન્સ બ્યૂરોમાં ગુપ્ત રીતે તપાસ કરતાં આવી કોઈ વ્યક્તિ ન હોવાનું ધ્યાને આવતાં ક્રાઇમ બ્રાન્ચે ફેસબુક એકાઉન્ટધારક વિરુદ્ધ ગુનો નોંધી તપાસ હાથ ધરી છે.